राजीव तुरंत हॉस्पिटल पहुँचा। उसे देखते ही ठाकुर सा हमेशा की तरह मुस्कुराये और उसका हाथ कस कर थाम लिया। मानो वे उसे छोड़ कर नहीं जाना चाहते। राजीव की आँखों से लगातार आँसू बह रहे थे। दो बूँदें ठाकुर साब की आँखों से भी लुढ़क आई जैसे राजीव के दुःख में उसका साथ दे रही हों। राजीव ने डॉक्टर से बात करके उनके स्वास्थ्य के बारे में पूरी जानकारी ली और उनके लिए सर्वश्रेष्ठ चिकित्सा सुविधा की व्यवस्था करने का आदेश दिया। इसके बाद राजीव ने ठाकुर साब के बड़े और फिर छोटे बेटे को खबर दे कर उनकी नाजुक हालत के बारे में बताया मगर दोनों ने ही जैसा कि वे पहले भी राजीव को अपनी मजबूरी बता कर उन्हें अपने साथ ले जाने में या फिर भारत आ कर उनकी देखभाल करने में असमर्थता जता दी।